আলেক্সান্দ্‌র নেভ্‌স্কি
সন্ত আলেক্সান্দ্‌র ইয়ারোস্লাভিচ নেভ্‌স্কি (রুশ: Алекса́ндр Яросла́вич Не́вский; উচ্চারিত [ɐlʲɪˈksandr jɪrɐˈsɫavʲɪtɕ ˈnʲɛfskʲɪj] (শুনুন); ১২ মে ১২২১ – ১৪ নভেম্বর ১২৬৩) ছিলেন নভগোরদের যুবরাজ (১২৩৬-৫২), কিয়েভের মহা যুবরাজ (১২৩৬-৫২) এবং ভ্লাদিমিরের মহা যুবরাজ (১২৫২-৬৩)। তিনি কিয়েভান রুস ইতিহাসের সবচেয়ে বিপর্যস্ত সময়ের শাসক ছিলেন। সন্ত আলেক্সান্দ্‌র ছিলেন ভসেভলদের পৌত্র এবং মধ্যযুগীয় রুস ধর্মের অন্যতম প্রধান ব্যক্তিত্ব। জার্মান ও সুইডিশ আক্রমণকারীদের বিরুদ্ধে তার সেনাবাহিনীর বিজয়ের ফলে তিনি কিংবদন্তি পর্যায়ে চলে যান। তিনি ১৫৪৭ সালে মেত্রোপলিত মাকারিয়াস কর্তৃক রুশ গোঁড়বাদী গির্জার সন্ত হিসেবে সিদ্ধপ্রাপ্ত হন।